cyanic-selkie/wikianc huggingface dataset:
Ντεβόν Ουάσινγκτον
Επαγγελματική σταδιοδρομία
Στις 16 Ιουνίου 2018, ο Ουάσιγκτον εντάχθηκε στην Κύμη της Ελληνικής Α1 Κατηγορίας. Στις 14 Οκτωβρίου 2018, ο Ουάσιγκτον σημείωσε 24 πόντους και άρπαξε 6 ριμπάουντ στην ήττα της ομάδας με 77-74 από τον Ολυμπιακό. Ο Ουάσινγκτον ολοκλήρωσε τη χρονιά 2020-2021 πίσω στην Ελλάδα, παίζοντας με τη Λάρισα. Σε 9 αγώνες, είχε 11,7 πόντους και 4,9 ριμπάουντ μέσο όρο, παίζοντας 23 λεπτά ανά αγώνα. Στις 5 Αυγούστου 2021, ο Ουάσιγκτον ανανέωσε το συμβόλαιό του με τον ελληνικό σύλλογο.
Εξωτερικοί σύνδεσμοι
Κατηγορία:Πάουερ φόργουορντ Κατηγορία:Καλαθοσφαιριστές Γ.Σ. Κύμης Κατηγορία:Καλαθοσφαιριστές Καουχαγιόκι Κάρχου Μπάσκετ Κατηγορία:Καλαθοσφαιριστές ΜΚ Μπάλκαν Μπότεβγκραντ Κατηγορία:Αμερικανοί καλαθοσφαιριστές
Άννα της Μεγάλης Βρετανίας
Στις 1 Μαΐου 1707, με τις Πράξεις της Ένωσης, η Αγγλία και η Σκωτία ενώθηκαν ως ένα μοναδικό κυρίαρχο κράτος, το βασίλειο της Μεγάλης Βρετανίας. Η Άννα έγινε η πρώτη ηγεμόνας της, ενώ συνέχισε να φέρει το ξεχωριστό στέμμα της βασίλισσας της Ιρλανδίας και τον τίτλο της βασίλισσας της Γαλλίας. Η Άννα βασίλευσε για δώδεκα έτη μέχρι τον θάνατό της τον Αύγουστο του 1714. Η Άννα ήταν η τελευταία Βασίλισσα της Αγγλίας και η τελευταία Βασίλισσα των Σκώτων· η επόμενη, η Βικτωρία, ήταν βασίλισσα του Ηνωμένου Βασιλείου.
Η ζωή της Άννας σημαδεύτηκε από πολλές κρίσεις, προσωπικές και σχετικές με τη διαδοχή στο Στέμμα, και θρησκευτική πόλωση. Επειδή πέθανε χωρίς επιζώντα απόγονο, η Άννα ήταν η τελευταία μονάρχης του Οίκου των Στιούαρτ. Τη διαδέχθηκε ο δεύτερος εξάδελφός της, Γεώργιος Α΄, του Οίκου του Αννόβερου, ο οποίος ήταν απόγονος των Στιούαρτ μέσω της γιαγιάς του (από την πλευρά της μητέρας του Σοφίας), της Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας.
Πρώιμος βίος
Η Άννα γεννήθηκε στο Παλάτι του Αγίου Ιακώβου, στο Λονδίνο, ως δεύτερη κόρη του Ιακώβου, Δούκα της Υόρκης (μετέπειτα Ιακώβου Β΄), και της πρώτης συζύγου του, Λαίδης Ανν Χάυντ. Ο θείος της από την πλευρά του πατέρα της ήταν ο Κάρολος Β΄ της Αγγλίας και η μεγαλύτερη αδελφή της ήταν η μελλοντική Μαρία Β΄. Η Άννα και η Μαρία ήταν τα μόνα παιδιά του Δούκα και της Δούκισσας της Υόρκης, που επιβίωσαν έως την ενηλικίωση.
Ως παιδί, η Άννα υπέφερε από μία μόλυνση του ματιού· για θεραπεία στάλθηκε στη Γαλλία. Έζησε με την (εκ πατρός) γιαγιά της Ερριέττα Μαρία των Βουρβόνων, η οποία έμενε στο Παρίσι στο Σατώ ντε Κολόμπ, το οποίο είχε αγοράσει το 1650· η Άννα -μετά το θάνατο της γιαγιάς της- έζησε με τη θεία της Ερριέττα, Δούκισσα της Ορλεάνης. Μεγάλωσε με τις κόρες της Ερριέττας, δηλαδή τις εξαδέλφες της Μαρία Λουίζα της Ορλεάνης και Άννα Μαρία της Ορλεάνης, τη μετέπειτα γιαγιά του Λουδοβίκου ΙΕ΄. Η Άννα επέστρεψε στην Αγγλία μετά τον θάνατο της θείας της Δούκισσας της Ορλεάνης.
Περίπου το 1673 η Άννα γνώρισε τη Σάρα Τζέννινγκς, η οποία έγινε η στενή της φίλη και μία από τις συμβούλους της με τη μεγαλύτερη επιρροή. Η Τζέννινγκς αργότερα παντρεύτηκε τον Τζον Τσώρτσιλ (τον μελλοντικό Δούκα του Μάρλμπορω), που επρόκειτο να γίνει ο σημαντικότερος στρατηγός της Άννας. Το 1673 η μεταστροφή τού πατέρα της Ιακώβου Β΄ στον Ρωμαιοκαθολικισμό έγινε γνωστή. Με τις οδηγίες του θείου της Καρόλου Β΄ όμως, η Άννα και η αδελφή της Μαρία ανατράφηκαν ως Προτεστάντισσες.
thumb|200px|right|Η Άννα την εποχή του γάμου της, πορτραίτο των Βίλλεμ Βίσσινγκ και Γιαν βαν ντερ Βάαντ.
Στις 28 Ιουλίου 1683 η Άννα παντρεύτηκε τον Προτεστάντη Γεώργιο της Δανίας, αδελφό του Χριστιανού Ε΄ της Δανίας.
Άνοδος στον θρόνο του Ιακώβου Β΄
Όταν ο Κάρολος Β΄ πέθανε το 1685 (ίσως μεταστράφηκε στο Ρωμαιοκαθολικισμό στη νεκρική του κλίνη), ο πατέρας τής Άννας έγινε βασιλιάς ως Ιάκωβος Β΄. Αλλά ο Ιάκωβος Β΄ δεν έγινε φιλικά αποδεκτός από τον Αγγλικό λαό, ο οποίος ανησυχούσε με τον Ρωμαιοκαθολικισμό του. Η δημόσια ανησυχία αυξήθηκε, όταν η δεύτερη σύζυγος τού Ιακώβου Β΄, η Μαρία της Μόντενα, γέννησε έναν γιο, τον Ιάκωβο Φραγκίσκο Εδουάρδο στις 10 Ιουνίου 1688 και η συνέχιση μίας Καθολικής δυναστείας γινόταν όλο και πιο πιθανή. Η Άννα δεν ήταν παρούσα στην περίσταση, έχοντας πάει στο Μπαθ και αυτό ενίσχυσε τις υποψίες ότι η γέννα ήταν ψεύτικη. Πιθανόν η Άννα να απέφυγε να παραστεί στη γέννα ή να ήταν όντως άρρωστη, αλλά είναι επίσης πιθανό ότι η επιθυμία του Ιακώβου Β΄ ήταν να αποκλείσει όλους τους Προτεστάντες από τα ζητήματα του κράτους. "Δεν θα θα ικανοποιηθώ ποτέ πια", έγραφε η Άννα στην αδελφή της Μαρία, "είτε είναι, είτε δεν είναι αληθινό το παιδί. Ίσως είναι ο (ετεροθαλής) αδελφός μας, μα μόνο ο Θεός γνωρίζει... Δεν μπορεί να βοηθήσει κανείς έχοντας χίλιους φόβους και μελαγχολικές σκέψεις, αλλά όποιες αλλαγές και αν γίνουν θα με βρεις ακλόνητη στην πίστη μου και πιστή σε σένα."
Η "Ένδοξη Επανάσταση"
thumb|left|Η Άννα το 1687, πορτραίτο του Βίλλεμ Βίσσινγκ.
Βύρων Απτόσογλου
δεξιά|200px|μικρογραφία|Το πρώτο τεύχος του "Μικρού Ήρωος"
Άννα της Μεγάλης Βρετανίας
Η "Ένδοξη Επανάσταση"
Τον Νοέμβριο του 1688 ο Γουλιέλμος της Οράγγης, σύζυγος της κόρης του Ιακώβου Β΄ Μαρίας, εισέβαλε στην Αγγλία ύστερα από πρόσκληση Προτεσταντών ευγενών. Πρόκειται για την Ένδοξη Επανάσταση, η οποία ανέτρεψε τον Ιάκωβο Β΄. Στην Άννα είχε απαγορευτεί από τον Ιάκωβο να πραγματοποιήσει μία προγραμματισμένη επίσκεψη στη Μαρία την άνοιξη του 1688, αλλά οι δύο αδελφές επικοινώνησαν και η Άννα ήταν πληροφορημένη για την επικείμενη εισβολή. Με τη συμβουλή των Τσώρτσιλ —η διαγωγή τής Άννας αυτή την περίοδο πιθανώς επηρεάσθηκε πολύ από αυτούς — αρνήθηκε να συνταχθεί με τον πατέρα της μετά την απόβαση του Γουλιέλμου· αντίθετα, έγραψε στον τελευταίο, διακηρύσσοντας την έγκρισή της για την πράξη του. Οι Τσώρτσιλ εγκατέλειψαν τον Βασιλιά στις 24 αυτού του μήνα, ο Πρίγκιπας Γεώργιος στις 25, και το απόγευμα της επομένης ο Ιάκωβος διέταξε τον περιορισμό της Σάρα Τσώρτσιλ στο Ανάκτορο του Αγίου Ιακώβου. Οι Άννα και Σάρα δραπέτευσαν από το Ουάϊτχωλ από μία πίσω σκάλα και κατέφυγαν στο σπίτι και στη φροντίδα του Επισκόπου Κόμπτον· πέρασαν μία νύχτα εκεί και έφθασαν την 1η Δεκεμβρίου στο Νόττιγχαμ. Δύο εβδομάδες αργότερα η Άννα έφτασε με μεγάλη συνοδεία στην Οξφόρδη, όπου συναντήθηκε θριαμβευτικά με τον σύζυγό της Πρίγκιπα Γεώργιο. "Ας με βοηθήσει ο Θεός!" ανέκραξε ο Ιάκωβος, όταν έμαθε τη φυγή της Άννας στις 26 Νοεμβρίου. "Ακόμη και τα παιδιά μου με εγκατέλειψαν". Στις 19 Δεκεμβρίου ή Άννα επέστρεψε στο Λονδίνο, όπου δέχθηκε αμέσως την επίσκεψη του γαμπρού της Γουλιέλμου. Ο Ιάκωβος έφυγε στη Γαλλία στις 23 Δεκεμβρίου. Η Άννα δεν έδειξε ενδιαφέρον για τη φυγή τού πατέρα της, ζήτησε μάλιστα να παίξει χαρτιά, όπως κάθε βράδυ. Δικαιολογήθηκε λέγοντας ότι συνήθιζε να παίζει και δεν της άρεσε ποτέ να κάνει κάτι αναγκαστικά.
Βύρων Απτόσογλου
Ο Βύρων Απτόσογλου (γνωστός και ως "Byron", Κωνσταντινούπολη, Τουρκία, 1923 - 26 Σεπτεμβρίου 1990) ήταν Έλληνας σχεδιαστής και εικονογράφος του οποίου δουλειές περιέχονται σε κάθε είδους έντυπο που κυκλοφόρησε στην Ελλάδα κατά το δεύτερο ήμισυ του εικοστού αιώνα. Απόφοιτος της Ανώτατης Σχολής Καλών Τεχνών της Αθήνας, εργάσθηκε ως ζωγράφος και γλύπτης αλλά έγινε πασίγνωστος ως καλλιτέχνης εικονογραφημένων εκδόσεων και θεωρείται από τους πρωτεργάτες του ελληνικού κόμικς.
Άννα της Μεγάλης Βρετανίας
Η "Ένδοξη Επανάσταση"
Το 1689 το Κοινοβούλιο διακήρυξε ότι ο Ιάκωβος είχε παραιτηθεί φεύγοντας και ότι ο θρόνος ήταν συνεπώς κενός. Το Κοινοβούλιο της Σκωτίας έλαβε παρόμοια απόφαση και ο Γουλιέλμος και η Μαρία αναγορεύτηκαν μονάρχες των βασιλείων Αγγλίας, Σκωτίας και Ιρλανδίας. Αποφάσεις του ίδιου έτους καθόρισαν και τη διαδοχή (Bill of Rights και Claim of Right Act). Στη Χάρτα των Δικαιωμάτων 1689 προηγούνταν η Άννα και οι απόγονοι της και ακολουθούσαν τυχόν απόγονοι του Γουλιέλμου από μελλοντικό του γάμο.
Βύρων Απτόσογλου
Ξεκίνησε να εργάζεται ως εικονογράφος με την έναρξη της δεκαετίας του '50 και συνεργάσθηκε στενά με τον εκδότη Στέλιο Ανεμοδουρά δημιουργώντας τον "Υπεράνθρωπο", ένα χαρακτήρα βασισμένο στα Αμερικανικά πρότυπα των υπερηρώων. Τρία χρόνια μετά (1953) η εντατική συνεργασία τους προσέφερε το εβδομαδιαίο περιοδικό ανάγνωσμα "Μικρός Ήρως" του οποίου η έκδοση διήρκεσε έως και το 1968, ενώ την επόμενη τριετία η ιστορία μεταφέρθηκε σε 15μερο έντυπο πλήρους εικονογράφησης (κόμικς), στο οποίο ο Απτόσογλου ήταν πάλι ο κύριος σχεδιαστής. Με τον Ανεμοδουρά ως συγγραφέα τους, ο Βύρων Απτόσογλου δημιούργησε οκτώ πρωτότυπες ελληνικές ιστορίες του Ιταλικής προέλευσης χαρακτήρας κόμικς Μπλεκ, οι οποίες δημοσιεύθηκαν στο ομότιτλο, εβδομαδιαίο και στο μηνιαίο ("Μεγάλος Μπλεκ") περιοδικό.
Άννα της Μεγάλης Βρετανίας
Γουλιέλμος και Μαρία
thumb|Η Άννα, περί το 1690, όπως ζωγραφίστηκε από τον Μάικλ Νταλ.|εναλλ.= Αμέσως μετά την άνοδό τους, ο Γουλιέλμος και η Μαρία αντάμειψαν τον Τζον Τσώρτσιλ κάνοντάς τον Κόμη του Μάρλμπορω, ενώ ο Πρίγκιπας Γεώργιος έγινε Δούκας του Κάμπερλαντ. Ρήγμα δημιουργήθηκε στις σχέσεις των δύο αδελφών, όταν αίτημα της Άννας για χρήση του Ανακτόρου του Ρίτσμοντ και για κοινοβουλευτική χορηγία απορρίφθηκε. Η ένταση αυξήθηκε, όταν ο Γουλιέλμος απαγόρευσε στον Γεώργιο την ενεργό στρατιωτική υπηρεσία. Το 1692, υποπτευόμενοι ότι ο Μάρλμπορω ήταν Ιακωβίτης, ο Γουλιέλμος και η Μαρία του στέρησαν όλα του τα αξιώματα. Η Λαίδη Σάρα Μάρλμπορω ακολούθως αποπέμφθηκε από το βασιλικό οίκο και η Άννα άφησε θυμωμένη τη βασιλική της κατοικία και εγκαταστάθηκε στο Μέγαρο Σάϊον, το σπίτι του Δούκα του Σόμερσετ. Η Άννα στερήθηκε τότε την τιμητική φρουρά της, στους αυλικούς απαγορεύτηκε να την επισκέπτονται και οι αρχές της πόλης διατάχτηκαν να την αγνοούν.
Όταν η Μαρία πέθανε από ευλογιά το 1694, ο Γουλιέλμος Γ΄ συνέχισε να κυβερνά μόνος. Η Άννα τότε έγινε διάδοχός του, καθώς παιδιά που θα μπορούσε να έχει ο Γουλιέλμος από άλλη γυναίκα έρχονταν μετά την Άννα και τους απογόνους της στη γραμμή διαδοχής. Προσπαθώντας να ενδυναμώσει τη δημοτικότητά του (η οποία ήταν πάντα πολύ χαμηλότερη εκείνης της συζύγου του), αποκατέστησε την Άννα στα προηγούμενα προνόμιά της, της επέτρεψε να μένει στο Παλάτι του Αγίου Ιακώβου και της έδωσε τα κοσμήματα της Μαρίας. Την ίδια ώρα ο Γουλιέλμος την κράτησε στο παρασκήνιο και απέφυγε να την ορίσει αντιβασίλισσα κατά την απουσία του. Λίγους μήνες αργότερα ο Μάρλμπορω αποκαταστάθηκε.
Βύρων Απτόσογλου
Τις δεκαετίες του '70 και '80 ήταν τακτικός συνεργάτης στο εβδομαδιαίο περιοδικό Ρομάντσο, όπου και δημοσίευσε εκατοντάδες σχέδιά του, ιστορικού, κυρίως χαρακτήρα (συνήθως συνόδευαν αφιερώματα του Γιάννη Β. Ιωαννίδη).
Άννα της Μεγάλης Βρετανίας
Γουλιέλμος και Μαρία
Σύμφωνα με τον Ιάκωβο, η Άννα τού έγραψε το 1696 ζητώντας του την άδεια να διαδεχτεί τον Γουλιέλμο και υποσχόμενη την αποκατάσταση στον θρόνο των απογόνων του Ιακώβου σε κατάλληλη ευκαιρία. Αυτός αρνήθηκε. Πιθανόν να ήταν μία προσπάθεια της Άννας να διασφαλίσει τη διαδοχή, προσπαθώντας να προλάβει μία απ' ευθείας διεκδίκηση τού πατέρα της.
Βύρων Απτόσογλου
Τη δεκαετία του 80 ο Απτόσογλου ίδρυσε τις εκδόσεις "Βύρων" μέσω των οποίων κυκλοφόρησε τον Εικονογραφημένο Καραγκιόζη με δικά του σχέδια και σενάριο.
Άννα της Μεγάλης Βρετανίας
Ο Νόμος της Διευθέτησης
thumb|left|Η Άννα με τον γιο της [[Γουλιέλμος του Γκλόστερ|Γουλιέλμο, Δούκα του Γκλώστερ, σε έναν πίνακα από τη Σχολή του Σερ Γκόντφρυ Νέλλερ, π. 1694.]] Κατά τη διάρκεια αυτής της περιόδου, ο πρίγκιπας Γεώργιος και η πριγκίπισσα Άννα είχαν μεγάλη προσωπική κακοτυχία. Κατά το 1700, η μελλοντική βασίλισσα είχε μείνει έγκυος δεκαοκτώ φορές τουλάχιστον· δεκατρείς φορές απέβαλε, ή γέννησε θνησιγενή παιδιά. Βασισμένος στις αποβολές της και τα σωματικά συμπτώματα, ένας ιατρικός ιστορικός έχει διαγνώσει διεσπαρμένο συστημικό ερυθηματώδη λύκο.
Βύρων Απτόσογλου
Η σαφήνεια, η πλαστικότητα των γραμμών, η προσήλωση στη λεπτομέρεια και η απόδοση συναισθηματικών προεκτάσεων μέσω του σχεδίου ήταν μερικά από τα κύρια χαρακτηριστικά της τεχνοτροπίας του Έλληνα καλλιτέχνη που έφυγε από τη ζωή το 1990 σε ηλικία 67 ετών, πριν προλάβει να ολοκληρώσει τη μεταφορά της Οδύσσειας σε κόμικς, όπως σχεδίαζε.
Άννα της Μεγάλης Βρετανίας
Ο Νόμος της Διευθέτησης
Από τα εναπομείναντα πέντε παιδιά, τέσσερα πέθαναν πριν την ηλικία των δύο ετών. Ο μόνος της γιος που επέζησε από την παιδική ηλικία, ο Γουλιέλμος του Γκλώστερ, πέθανε στην ηλικία των έντεκα στις 29 Ιουλίου 1700, επισπεύδοντας μία κρίση διαδοχής. Οι Γουλιέλμος Γ΄ και η Μαρία δεν είχαν παιδιά· έτσι, η Άννα, η διάδοχος, ήταν το μόνο άτομο που απέμενε στην (προτεσταντική) γραμμή διαδοχής, που εγκαθιδρύθηκε από το Bill of Rights (Χάρτα των Δικαιωμάτων του 1689). Αν η Άννα και ο Γουλιέλμος Γ΄ πέθαιναν χωρίς απογόνους (κάτι που αναμενόταν πλέον), τότε εισέρχονταν στη γραμμή διαδοχής ο εκθρονισμένος Βασιλιάς Ιάκωβος ή ο γιος του Ιάκωβος Φραγκίσκος Στιούαρτ (ο "Πρεσβύτερος Διεκδικητής").
Έτσι, για να αποκλεισθεί ένας Καθολικός στον θρόνο της Αγγλίας, το Κοινοβούλιο θέσπισε τον Νόμο της Διευθέτησης του 1701 (Act of Settlement 1701), ο οποίος όριζε ότι, ελλείψει απογόνων της πριγκίπισσας Άννας και του Γουλιέλμου Γ΄ από κάποιον μελλοντικό γάμο, το στέμμα θα πήγαινε στη Σοφία των Βίττελσμπαχ (εξαδέλφη του Ιακώβου Β΄), σύζυγο του εκλέκτορα του Αννοβέρου, και στους απογόνους της. Η Σοφία ήταν εγγονή του Ιακώβου Α΄ της Αγγλίας, κόρη της κόρης του Ελισάβετ, η οποία ήταν αδελφή του -παππού της Άννας- Καρόλου Α΄. Πάνω από πενήντα Καθολικοί πρίγκιπες -στενότεροι συγγενείς της Άννας από τη Σοφία- παραμερίστηκαν. Τον Σεπτέμβριο του 1701 ο Ιάκωβος πέθανε. Η χήρα του έγραψε στην Άννα ότι ο πατέρας τη συγχώρησε και της υπενθύμισε την υπόσχεση παλινόρθωσης των Στιούαρτ, που του είχε δώσει, δηλαδή διάδοχος να γίνει ο Ιάκωβος Φραγκίσκος. Αλλά η Άννα είχε ήδη συναινέσει στη νέα γραμμή διαδοχής που δημιουργήθηκε από τον Νόμο της Διευθέτησης.
Βύρων Απτόσογλου
Πηγές - Παραπομπές
Κατηγορία:Έλληνες δημιουργοί κόμικς Κατηγορία:Έλληνες ζωγράφοι
Άννα της Μεγάλης Βρετανίας
Η βασιλεία της Άννας
Ο Γουλιέλμος Γ΄ πέθανε στις 8 Μαρτίου 1702 και η Άννα στέφθηκε στις 23 Απριλίου 1702.
Σύντομα μετά την ανάρρησή της, η Άννα όρισε τον σύζυγό της ως Λόρδο Αρχιναύαρχο (Lord High Admiral), δίνοντας του -κατ' όνομα- τον έλεγχο του Βασιλικού Ναυτικού. Ο έλεγχος τού στρατού δόθηκε στον Λόρδο Μάρλμπορω, ο οποίος ορίστηκε αρχιστράτηγος (Captain-General). Στον Μάρλμπορω απονεμήθηκαν επίσης πολλές διακρίσεις από τη Βασίλισσα. Έγινε ιππότης της Περικνημίδας και προήχθη σε δούκα. Η Σάρα, Δούκισσα του Μάρλμπορω, πήρε την πρώτη θέση ανάμεσα στις κυρίες της ακολουθίας της Βασίλισσας.
Σχεδόν αμέσως μετά την άνοδο της Άννας στο θρόνο, η Αγγλία ενεπλάκη στον Πόλεμο της Ισπανικής Διαδοχής. Στον πόλεμο αυτόν, η Αγγλία, η Ολλανδία και η Αυστρία υποστήριζαν τη διεκδίκηση τού ισπανικού θρόνου από τον Κάρολο, Αρχιδούκα της Αυστρίας (μετέπειτα Κάρολο ΣΤ΄) εναντίον της Γαλλίας και Ισπανίας, που υποστήριζαν την υποψηφιότητα του Φιλίππου, Δούκα του Ανζού (μετέπειτα Φιλίππου Ε΄ της Ισπανίας), εγγονού του Λουδοβίκου ΙΔ΄. Ο πόλεμος διήρκεσε μέχρι τα τελευταία έτη της βασιλείας της Άννας, και κυριάρχησε και στην εξωτερική και την εσωτερική πολιτική.
Ο Νόμος της Ένωσης
thumb|Πορτραίτο της Άννας το 1702, το έτος που έγινε βασίλισσα, από τη Σχολή του Τζον Κλόστερμαν.
Ο Νόμος της Διευθέτησης (Act of Settlement) του 1701 δεν αφορούσε τη Σκωτία, η οποία παρέμενε ένα ανεξάρτητο, κυρίαρχο κράτος και όπου μία ισχυρή μειοψηφία ήθελε τη διατήρηση της δυναστείας των Στιούαρτ. Η σκωτική απάντηση στη Διευθέτηση ήταν η έκδοση από το νομοθετικό σώμα των Επιτρόπων (Estates), της Πράξης Ασφάλειας (Act of Security), σύμφωνα με την οποία, αν η Βασίλισσα πέθαινε άτεκνη, ο επόμενος βασιλιάς της Σκωτίας θα εκλεγόταν μεταξύ των Προτεσταντών απογόνων του βασιλικού οίκου της Σκωτίας. Το πρόσωπο που θα επιλεγόταν, δεν θα μπορούσε να κατέχει και τον αγγλικό θρόνο, εκτός αν η Αγγλία εγγυόταν πλήρη ελευθερία εμπορίου στους Σκώτους εμπόρους. Αρχικά η Άννα δεν έδωσε τη Βασιλική Έγκριση στον νόμο αυτό. Υποχρεώθηκε όμως να το κάνει, όταν τα Estates απείλησαν να κατακρατήσουν τα σκωτικά εφόδια για τον στρατό του Μάρλμπορω στην Ευρώπη.
Με τη σειρά του το Αγγλικό Κοινοβούλιο —φοβούμενο ότι μiα ανεξάρτητη Σκωτία θα αποκαθιστούσε την Παλαιά Συμμαχία (Auld Alliance) με τη Γαλλία— απάντησε με τον Νόμο Αλλοδαπών (Alien Act) του 1705, με τον οποίο απειλούνταν οικονομικές κυρώσεις και κηρύσσονταν οι Σκώτοι υπήκοοι της Βασίλισσας αλλοδαποί στην Αγγλία, εκτός αν ανακαλούνταν η Πράξη Ασφάλειας ή ενωνόταν η Σκωτία με την Αγγλία. Οι Σκώτοι επέλεξαν την ένωση και -μετά από διαπραγματεύσεις- το Αγγλικό και το Σκωτικό Κοινοβούλιο ψήφισαν τις Πράξεις της Ένωση ς (Acts of Union) το 1707. Η Αγγλία και η Σκωτία ενώθηκαν σε ένα μόνο βασίλειο, τη Μεγάλη Βρετανία, με ένα κοινοβούλιο, από 1ης Μαΐου 1707.
Ο δικομματισμός
Η βασιλεία της Άννας σημαδεύτηκε από την περαιτέρω ανάπτυξη του δικομματικού συστήματος, καθώς η νέα εποχή της κοινοβουλευτικής διακυβέρνησης ξεδιπλώθηκε και ωρίμασε. Η Άννα προσωπικά προτιμούσε το κόμμα των Τόρυ, αλλά ανεχόταν και τους Ουίγους. Το πρώτο της υπουργείο είχε ηγέτες τον Σίντνεϋ Γκοντόλφιν, 1ο Βαρόνο Γκοντόλφιν, και τον -ευνοούμενο της Άννας- Μάρλμπορω. Αν και ήταν αμφότεροι μετριοπαθείς Τόρυ, στο υπουργείο περιλαμβάνονταν και λιγότερο μετριοπαθείς (συντηρητικούς) Τόρυς (High Tories), όπως ο Ντάνιελ Φιντς, 2ος Κόμης του Νόττιγχαμ, και ο θείος της Άννας, Λώρενς Χάυντ, 1ος Κόμης του Ρότσεστερ. Μετριοπαθής Τόρυ ήταν και ο πρόεδρος της Βουλής των Κοινοτήτων, Ρόμπερτ Χάρλεϋ.
Τρεις προσπάθειες να ψηφιστεί ο Περιστασιακός Λογαριασμός Συμμόρφωσης (Occasional Conformity Bill), ένα νομοσχέδιο που υποστήριζαν οι Τόρυ με τη συμπαράσταση της Άννας, απέτυχαν λόγω της αντίδρασης των Ουίγων. Το νομοσχέδιο προέβλεπε τον αποκλεισμό από τα δημόσια αξιώματα, όσων δεν ακολουθούσαν την επίσημη Αγγλικανική Εκκλησία. Οι Ουίγοι υποστήριξαν έντονα τον Πόλεμο της Ισπανικής Διαδοχής και απέκτησαν ακόμη περισσότερη επιρροή, αφότου ο Δούκας του Μάρλμπορω επέτυχε μία μεγάλη νίκη στη Μάχη του Μπλένιμ το 1704. Οι συντηρητικότεροι από τους Τόρυ (High Tories) απομακρύνθηκαν και οι Γκοντόλφιν, Μάρλμπορω και Χάρλεϋ σχημάτισαν τριανδρία, βασιζόμενη όλο και περισσότερο στην υποστήριξη των Ουίγων. Η Δούκισσα του Μάρλμπορω πίεζε φορτικά την Άννα για ανάθεση κυβερνητικών καθηκόντων σε Ουίγους, πράγμα που προκαλούσε τη δυσφορία της Βασίλισσας. Η κρίση κορυφώθηκε τον Φεβρουάριο του 1708, όταν οι Μάρλμπορω και Γκοντόλφιν υποχρέωσαν την Άννα να αποπέμψει τον συντηρητικό Χάρλεϋ.
Τον Μάρτιο του 1708 ο ετεροθαλής αδελφός της Άννας και Καθολικός, Ιάκωβος Φραγκίσκος Στιούαρτ, αποπειράθηκε να εισβάλει στη Σκωτία, βοηθούμενος από τους Γάλλους. Η επιχείρηση απέτυχε λόγω της επαγρύπνησης του αγγλικού στόλου και των καιρικών συνθηκών και το επεισόδιο είχε ως αποτέλεσμα την εκλογική νίκη των Ουίγων στις γενικές εκλογές του 1708. Οι σχέσεις εν τω μεταξύ της Άννας με τη Δούκισσα του Μάρλμπορω χειροτέρευαν συνεχώς, κυρίως λόγω της προσβλητικής συμπεριφοράς της Δούκισσας.
Θάνατος του συζύγου της
thumb|Νόμισμα μισής κορόνας της Άννας, 1708. Η επιγραφή αναφέρει στα [[Λατινική γλώσσα|λατινικά:ANNA DEI GRATIA ("Άννα Θεού χάριτι" βασίλισσα Μ. Βρετανίας & Ιρλανδίας).]] Ο σύζυγος της Άννας, Γεώργιος της Δανίας, πέθανε τον Οκτώβριο 1708 και η Βασίλισσα αισθάνθηκε συντετριμμένη.
Οι Ουίγοι εκμεταλλεύτηκαν τον θάνατο του Πρίγκιπα. Η διοίκησή του στο Ναυαρχείο δεν ήταν δημοφιλής στους αρχηγούς των Ουίγων, οι οποίοι τον κατηγορούσαν (καθώς και τον υπαρχηγό του Τζορτζ Τσώρτσιλ, αδελφό του Μάρλμπορω) για κακοδιοίκηση του ναυτικού. Με τους Ουίγους τώρα κυρίαρχους στο κοινοβούλιο, και την Άννα συντετριμμένη από την απώλεια του συζύγου της, οι Whig Junto, όπως αποκαλούνταν η ηγετική ομάδα των Ουίγων, της επέβαλαν να δεχθεί τους Λόρδους Σόμερς και Ουώρτον στην κυβέρνηση. Η εξουσία τους, παρ' όλα αυτά, περιορίσθηκε από την επιμονή της Άννας να εκπληρώνει τα καθήκοντα του Λόρδου Αρχιναύαρχου η ίδια και να μη διορίζει ένα μέλος της κυβέρνησης, για να πάρει αυτό τη θέση του Πρίγκιπα Γεωργίου. Απτόητοι, οι Junto απαίτησαν τον διορισμό του Κόμη του Όρφορντ, ενός άλλου μέλους των Junto και ενός εκ των δριμύτερων επικριτών του Πρίγκιπα Γεωργίου, ως Πρώτου Λόρδου του Ναυαρχείου. Η Άννα αρνήθηκε κατηγορηματικά, και επέλεξε τον δικό της υποψήφιο, τον μετριοπαθή Τόμας Χέρμπερτ, Κόμη του Πέμπροουκ, στις 29 Νοεμβρίου 1708.
Η πίεση επικεντρώθηκε στον Πέμπροουκ, τον Γκοντόλφιν και τη Βασίλισσα από τους δυσαρεστημένους Junto Ουίγους, και ο Πέμπροουκ αναγκάσθηκε να παραιτηθεί μετά από λιγότερο από έναν χρόνο στο αξίωμα. Ακολούθησε άλλος ένας μήνας φιλονικιών, πριν η Βασίλισσα τελικά συναινέσει να τοποθετήσει τον Κόμη του Όρφορντ στη διεύθυνση του Ναυαρχείου τον Νοέμβριο του 1709.
Ύστερα έτη
thumb|upright|Χρωματιστό χαρακτικό της Βασίλισσας Άννας από έναν [[Άτλας (χαρτογραφία)|άτλαντα, που παρήγγειλε ο Αύγουστος Β΄ της Πολωνίας, π. 1706–1710.]]
Όσο διαρκούσε ο πολυδάπανος πόλεμος της Ισπανικής Διαδοχής, τόσο πιο αντιδημοφιλής γινόταν· το ίδιο και η διακυβέρνηση των Ουίγων. Η Άννα τελικά βρήκε την ευκαιρία και απέπεμψε τον Γκοντόλφιν και τους Whig Junto, αν και ο Μάρλμπορω προς στιγμήν παρέμεινε αρχιστράτηγος. Διορίστηκε νέα κυβέρνηση με επί κεφαλής τον Χάρλεϋ, που επεδίωξε ειρήνη με τη Γαλλία. Σε αντίθεση με τους Ουίγους, ο Χάρλεϋ και οι Τόρυ ήταν έτοιμοι να συμβιβαστούν, δεχόμενοι στην Ισπανία τον εγγονό του Γάλλου βασιλιά έναντι εμπορικών ανταλλαγμάτων. Στις βουλευτικές εκλογές που σύντομα ακολούθησαν, ο Χάρλεϋ επωφελήθηκε της κυβερνητικής υποστήριξης και εξασφάλισε μεγάλη πλειοψηφία των Τόρυ. Τον Ιανουάριο του 1711 η Άννα υποχρέωσε τη Σάρα Μάρλμπορω να παραιτηθεί από τα αυλικά της αξιώματα και στη θέση της διόρισε την αντίζηλό της Άμπιγκεηλ Μάσαμ.
Θάνατος
Η Άννα πέθανε από αρθρίτιδα, που είχε καταλήξει σε ερυσίπελας, περίπου στις 7 (π.μ. ή μ.μ.) την 1η Αυγούστου 1714. Το σώμα της ήταν τόσο πρησμένο και διογκωμένο, που έπρεπε να ταφεί στο Αββαείο του Ουεστμίνστερ σε ένα τεράστιο -σχεδόν τετράγωνο- φέρετρο. Τάφηκε στο Παρεκκλήσιο του Ερρίκου Ζ΄ στο Νότιο Κλίτος του Αββαείου, δίπλα στα παιδιά και το σύζυγό της, στις 24 Αυγούστου. Ο γιατρός της Τζον Άρμπαθνοτ έγραψε στον Τζόναθαν Σουίφτ, "πιστεύω ότι ο ύπνος ποτέ άλλοτε δεν ήταν πιο καλοδεχούμενος για έναν κουρασμένο ταξιδιώτη όσο ο θάνατος ήταν για εκείνη".
Η Άννα πέθανε λίγο μετά από την Εκλέκτειρα Σοφία (στις 8 Ιουνίου του ίδιου έτους)· ο γιος της Εκλέκτειρας, Γεώργιος του Αννοβέρου, κληρονόμησε το βρετανικό Στέμμα. Σύμφωνα με τον Νόμο της Διευθέτησης 1701, το στέμμα δόθηκε στον Γεώργιο ως διάδοχο της Εκλέκτειρας Σοφίας, αφού παραμερίστηκαν οι Καθολικοί διεκδικητές. Η βασιλεία του Γεωργίου ήταν σχετικά σταθερή: οι Ιακωβιτικές εξεγέρσεις το 1715 και το 1719 απέτυχαν αμφότερες.
Κληρονομιά
Η βασιλεία της Άννας σημαδεύτηκε από μία αύξηση της επιρροής των υπουργών και μία μείωση της επιρροής του Στέμματος. Το 1708 η Άννα έγινε η τελευταία Βρετανίδα ηγεμόνας, που αρνήθηκε τη Βασιλική Συγκατάθεση σε ένα νομοσχέδιο (σε αυτή την περίπτωση, ένα νομοσχέδιο της Σκωτικής πολιτοφυλακής). Απασχολημένη με την υγεία της (μπορεί να υπέφερε από πορφυρία), η Άννα επέτρεψε στους υπουργούς της, κυρίως στον Ρόμπερτ Χάρλεϋ, καθώς και στις ευνοούμενές της (Σάρα Μάρλμπορω και Άμπιγκεηλ Μάσαμ) να κυριαρχήσουν στην πολιτική. Η μεταφορά της εξουσίας από το Στέμμα στα υπουργεία έγινε ακόμη πιο εμφανής κατά τη βασιλεία του Γεωργίου Α΄, του οποίου ο αρχισύμβουλος, Σερ Ρόμπερτ Ουόλπολ, συχνά περιγράφεται ως ο "πρώτος Πρωθυπουργός."
Στην εποχή της Άννας συντελέστηκε καλλιτεχνική, λογοτεχνική, και επιστημονική πρόοδος. Στην αρχιτεκτονική ο Σερ Τζον Βάνμπρω κατασκεύασε κομψά οικοδομήματα, όπως το Ανάκτορο Μπλένιμ και το Κάστρο Χάουαρντ. Στην αρχιτεκτονική και την επιπλοποιία το στυλ Βασίλισσας Άννας ονομάστηκε έτσι προς τιμήν της και γνώρισε αναγέννηση στα τέλη του 19ου και στις αρχές 20ου αιώνα. Συγγραφείς όπως ο Τζόναθαν Σουίφτ, ο Ντάνιελ Ντεφόου και ο Αλεξάντερ Πόουπ βρίσκονταν στην καλλιτεχνική τους ακμή. Ο σχεδιαστής εξωτερικών χώρων και κηπουρός Χένρυ Ουάιζ δημιούργησε νέους κήπους για τα ανάκτορα Μπλένιμ, Χάουαρντ, Ουίνδσορ και Αγίου Ιακώβου. Η ένωση της Αγγλίας και της Σκωτίας που η Άννα στήριξε με μεγάλη ζέση, δημιούργησε τη μεγαλύτερη περιοχή ελεύθερου εμπορίου στην Ευρώπη. Τα πολιτικά και διπλωματικά επιτεύγματα των κυβερνήσεων και η σταθερότητα της βασιλείας της, η οποία ήταν απαλλαγμένη από συνταγματικές συγκρούσεις μεταξύ μονάρχη και κοινοβουλίου, δείχνουν ότι επέλεξε υπουργούς και άσκησε τα προνόμιά της με σοφία. Αξιολογήσεις της Άννας ως παχιάς, μονίμως εγκύου, υπό την επιρροή των ευνοουμένων και με έλλειψη πολιτικής πονηριάς ή ενδιαφέροντος, ίσως προέρχονται από σωβινιστικές προκαταλήψεις εναντίον των γυναικών.
Απόγονοι
Παντρεύτηκε τον Γεώργιο της Δανίας και απέκτησαν:
Επιπλέον, υπήρξαν τέσσερις αποβολές.
Όλα τα παιδιά της Άννας έφεραν τους τίτλους του/της Πρίγκιπα/Πριγκίπισσας της Δανίας και της Νορβηγίας.
Παραπομπές
Κατηγορία:Βασιλείς της Αγγλίας Κατηγορία:Βασίλισσες της Σκωτίας (κυβερνώσες) Κατηγορία:Οίκος των Στιούαρτ Κατηγορία:Προτεστάντες μονάρχες Κατηγορία:Πριγκίπισσες της Δανίας Κατηγορία:Πριγκίπισσες της Αγγλίας Κατηγορία:Αγγλίδες δούκισσες Κατηγορία:Πριγκίπισσες της Νορβηγίας
Killing Machine
Killing Machine (επίσης γνωστό και ως "Hell Bent for Leather") είναι ο τίτλος του πέμπτου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Οκτώβριο του 1978 μέσω της "Columbia Records". Στις 6 Νοεμβρίου 2001, το άλμπουμ επανεκδόθηκε από την "Columbia" με δύο επιπλέον κομμάτια, το ακυκλοφόρητο "Fight For Your Life" και μία ζωντανή εκτέλεση του "Riding On The Wind" από το 1983.
Ιστορία του δίσκου
Μετά την επιστροφή τους από την Ιαπωνία στις αρχές Αυγούστου του 1978, οι Judas Priest μπήκαν στα "CBS Studios" του Λονδίνου για να ηχογραφήσουν το νέο τους άλμπουμ. Σε παραγωγή του συγκροτήματος και του Τζέιμς Γκάθρι, το συγκεκριμένο άλμπουμ παρουσιάζει μία πιο εμπορική εικόνα σε σχέση με τους πρώτους τέσσερις δίσκους των Judas Priest, με κομμάτια κατάλληλα για ραδιοφωνική μετάδοση. Η εικόνα των μουσικών στις ζωντανές τους εμφανίσεις άλλαξε αφού το συγκρότημα υιοθέτησε το στυλ με τα δερμάτινα ρούχα με το οποίο έγιναν γνωστοί στο ευρύ κοινό, ενώ ο τραγουδιστής Ρομπ Χάλφορντ εμφανιζόταν στη σκηνή πάνω σε μία μοτοσυκλέτα Harley-Davidson. Σε αυτό το άλμπουμ ο Γκλεν Τίπτον εφάρμοσε για πρώτη φορά την τεχνική του tapping στην κιθάρα του, ενώ ήταν και το τελευταίο άλμπουμ του συγκροτήματος με το ντράμερ Λες Μπινκς στη σύνθεση τους.
Ο δίσκος κυκλοφόρησε στις αρχές Οκτωβρίου του 1978 ανεβαίνοντας στο # 32 των βρετανικών τσαρτ και το # 128 των αντίστοιχων αμερικάνικων, αλλά η μετέπειτα επιτυχία του συγκροτήματος βοήθησε στο να γίνει χρυσός στις 10 Νοεμβρίου 1989. Η πρώτη σινγκλ επιτυχία του συγκροτήματος ήρθε με το "Take on the World" το οποίο έφθασε στο # 14 στη Μεγάλη Βρετανία, για να ακολουθήσουν δύο ακόμη, λιγότερο επιτυχημένα σινγκλ, τα "Evening Star" και "Rock Forever". Η ευρωπαϊκή έκδοση του άλμπουμ δεν περιελάμβανε τη διασκευή στο "The Green Manalishi" των Fleetwood Mac.
Η περιοδεία για την προώθηση του δίσκου ξεκίνησε στις 24 Οκτωβρίου 1978 από το Μπλάκμπερν της Βρετανίας, με το συγκρότημα να συνεχίζει στην πατρίδα του μέχρι τα τέλη Νοεμβρίου, όταν μετά από 24 εμφανίσεις μετέβησαν στις Ηνωμένες Πολιτείες για δύο εμφανίσεις στη Νέα Υόρκη. Η περιοδεία συνεχίστηκε με τρεις εμφανίσεις στην Ιαπωνία, στα μέσα Φεβρουαρίου του 1979, για να μεταβούν στις Ηνωμένες Πολιτείες όπου περιόδευσαν ανοίγοντας τις εμφανίσεις των KISS. Το Μάιο εκείνης της χρονιάς έδωσαν 19 συναυλίες στη Μεγάλη Βρετανία έχοντας ως πρώτο όνομα τους AC/DC, για να συνεχίσουν το φθινόπωρο και πάλι στη Βόρεια Αμερική και να κλείσουν τη χρονιά με εννέα συναυλίες στη Γαλλία.
Τραγούδια
1. Delivering the Goods (Halford, Tipton, Downing) - 4:16
2. Rock Forever (Halford, Tipton, Downing) - 3:19
4. Hell Bent for Leather (Tipton) - 2:41
5. Take on the World (Halford, Tipton) - 3:00
6. Burnin' Up (Tipton, Downing) - 4:07
7. The Green Manalishi (Green) - 3:23
8. Killing Machine (Tipton) - 3:01
10. Before the Dawn (Halford, Downing, Tipton) - 3:23
11. Evil Fantasies (Halford, Downing, Tipton) - 4:15
Βραβεία
Killing Machine (άλμπουμ)
Ηνωμένες Πολιτείες (RIAA Certification): Χρυσός
Μέλη των Judas Priest
Η σύνθεση του συγκροτήματος κατά την ηχογράφηση του "Killing Machine" είχε την εξής μορφή:
Ρομπ Χάλφορντ - φωνητικά
Γκλεν Τίπτον - κιθάρα
Κ.Κ. Ντάουνινγκ - κιθάρα
Ίαν Χιλ - μπάσο
Λες Μπινκς - τύμπανα
Πηγές
Κατηγορία:Δισκογραφία των Judas Priest Κατηγορία:Άλμπουμ του 1978
Δασική Πυρκαγιά στην Κασσάνδρα 2006
Η Δασική Πυρκαγιά της Κασσάνδρας ήταν μια φυσική καταστροφή που ξεκίνησε δυτικά του οικισμού του Πολύχρονου Χαλκιδικής. Ειδικότερα, τις ημέρες της πυρκαγιάς η ΕΜΥ είχε αναφέρει μεγάλη πιθανότητα "επικίνδυνων καιρικών φαινομένων" στην περιοχή, γεγονός το οποίο καθιστούσε ευάλωτη την δασική ύλη της Κασσάνδρας, καθώς έως τότε απουσίαζαν σε μεγάλο βαθμό οι δασικοί δρόμοι και συστήματα πυρασφάλειας, στοιχεία που θα βοηθούσαν στην πρόληψη μιας καταστροφής.
Η φωτιά ξεκίνησε κατά τις απογευματινές ώρες της 21 Αυγούστου του 2006, η οποία μέχρι την επόμενη μέρα εξαπλώθηκε ταχύτατα δημιουργώντας έτσι ένα πύρινο μέτωπο 10 χιλιομέτρων από τον οικισμό του Πολυχρόνου μέχρι το Πευκοχώρι. Αργά τη νύχτα της Δευτέρας προς Τρίτη, η Κασσάνδρα κηρύχθηκε σε κατάσταση έκτακτης ανάγκης, ενώ μέχρι και 4 μέρες μετά, κατά την τελική κατάσβεσή της, ο απολογισμός της ήταν τραγικός.
Πιο συγκεκριμένα 50.000 στρέμματα πευκοδάσους γίνανε στάχτη, καταστρέφοντας έτσι ένα μοναδικό οικοσύστημα που είχε παραμείνει ανέγγιχτο για αιώνες, δύο νεκρούς, δεκάδες άτομα με αναπνευστικά προβλήματα σε νοσοκομεία και ογδόντα κτήρια κατεστραμένα μεταξύ των οποίων ένα ξενοδοχείο και ένα Σούπερ Μάρκετ.
Παραπομπές
Κατηγορία:Πυρκαγιές στην Ελλάδα Κατηγορία:Νομός Χαλκιδικής
Λευτέρης Ιντζόγλου
Ο Λευτέρης Ιντζόγλου (γενν. Κορυδαλλός Αττικής, 3 Μαρτίου 1987) είναι Έλληνας ποδοσφαιριστής που αγωνίζεται ως αμυντικός μέσος.
Βιογραφικό
Ο Λευτέρης Ιντζόγλου, γιος του βετεράνου διεθνή ποδοσφαιριστή Μπάμπη Ιντζόγλου, ξεκίνησε το ποδόσφαιρο από τον Αετό Κορυδαλλού. Το 2005 πήρε μεταγραφή στον Βύζαντα Μεγάρων με τον οποίο αγωνίστηκε για 5 χρόνια και ξεκίνησε την επαγγελματική του σταδιοδρομία, σημειώνοντας συνολικά 123 συμμετοχές και 1 τέρμα στο πρωτάθλημα της Γ΄ Εθνικής και 6 συμμετοχές και 1 τέρμα στο Κύπελλο Ελλάδας.
Το 2010 μεταγράφηκε στην ΑΕΚ, έπειτα από εισήγηση του Ντούσαν Μπάγεβιτς αφού είχε πάρει μέρος στην προετοιμασία και είχε αφήσει καλές εντυπώσεις. Το καλοκαίρι του 2011 αποκτήθηκε από τον Ατρόμητο Αθηνών, από τον οποίο δόθηκε δανεικός για 1 χρόνο στον Πιερικό. Με την ομάδα της Κατερίνης σημείωσε 30 συμμετοχές και 1 τέρμα στο πρωτάθλημα της Φούτμπολ Λιγκ της περιόδου 2011-12. Με την ολοκλήρωση του δανεισμού του στον Πιερικό έμεινε ελεύθερος από την ομάδα του Ατρομήτου Αθηνών και το καλοκαίρι του 2012 αποκτήθηκε από τη Δόξα Δράμας. Με την ομάδα της Δράμας αγωνίστηκε 1 χρόνο σημειώνοντας 37 συμμετοχές και 2 τέρματα στο πρωτάθλημα της Φούτμπολ Λιγκ της περιόδου 2012-13.
Το καλοκαίρι του 2013 αποκτήθηκε από τον Ηρακλή Θεσσαλονίκης, με τη φανέλα του οποίου αγωνίστηκε για 4 χρόνια, πανηγυρίζοντας την άνοδο στη Σούπερ Λιγκ το 2015, ενώ το ντεμπούτο του στη Σούπερ Λιγκ έγινε στις 22/08/2015 στην εκτός έδρας νίκη του Ηρακλή επί της Α.Ε.Λ. Καλλονής με 0-1. Το καλοκαίρι του 2017 μεταγράφηκε στον Άρη Θεσσαλονίκης. Με τη φανέλα του Άρη αγωνίστηκε για 2 χρόνια και πανηγύρισε την επάνοδο στη Σούπερ Λιγκ το 2018. Το καλοκαίρι του 2019 πήρε μεταγραφή στην Παναχαϊκή. Με τη φανέλα της ομάδας της Πάτρας αγωνίστηκε για 1 χρόνο και το καλοκαίρι του 2020 πήρε μεταγραφή στον Πιερικό, επιστρέφοντας για 2η φορά στην ομάδα της Κατερίνης.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Βύζαντα Μεγάρων Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Πιερικού Κατηγορία:Ποδοσφαιριστές Δόξας Δράμας Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Παναχαϊκής
NextGen Series
Η NextGen Series (Αγώνες επόμενης γενιάς) είναι μια ευρωπαϊκή διασυλλογική ποδοσφαιρική διοργάνωση για ομάδες με παίκτες κάτω των 19 ετών (Κ-19). Ξεκίνησε τη σεζόν 2011-12 και διεξάγεται στα πρότυπα του Τσάμπιονς Λιγκ αν και δεν είναι διοργάνωση της UEFA. Σχεδιάστηκε ώστε να προβληθούν και να προωθηθούν νεαροί ποδοσφαιριστές, έχοντας την ευκαιρία να αγωνιστούν μεταξύ τους σε μια διεθνή διοργάνωση. Η διοργάνωση δημιουργήθηκε από τον τηλεοπτικό παραγωγό Τζάστιν Άντριους (Justin Andrews) και από τον αθλητικό διευθυντή της αγγλικής ομάδας Μπρέντφορντ ΦΚ Μαρκ Γουορμπέρτον (Mark Warburton).
Το ξεκίνημα
Σκέψεις για μια ευρωπαϊκή διοργάνωση ποδοσφαίρου συλλόγων νέων υπήρχαν από πολύ παλιά. Το Νοέμβριο του 2010 είχαν αγωνιστεί χωρίς θεατές ο ΑΦΚ Άγιαξ με την Μάντσεστερ Σίτι και η Σέλτικ Γλασκώβης με τη Λίβερπουλ Φ.Κ., σε μια δοκιμαστική σειρά αγώνων εν όψει της νέας διοργάνωσης.
Οι στόχοι της σειράς αυτής είναι να πάρουν μέρος νεαροί ποδοσφαιριστές σε ένα τουρνουά-ρέπλικα του Τσάμπιονς Λιγκ, ώστε να αποκτήσουν εμπειρία σε αγώνες υψηλού επιπέδου, που περιλαμβάνουν αγώνες, ταξίδια, αυστηρούς κανονισμούς, πεθαρχία και γενικά υψηλά στάνταρντς. Κάθε ομάδα δηλώνει 18 παίκτες κάτω των 19 ετών, στους οποίους μπορεί να συμπεριλάβει και τρεις ποδοσφαιριστές 19 ετών. Όμως, στους αγώνες μπορούν να αγωνίζονται μόνο δύο 19άρηδες παίκτες.
Συμμετοχές
Οι ομάδες που μετείχαν στην πρώτη διοργάνωση, τη σεζόν 2011-12, επιλέχτηκαν με πρόσκληση. Οι διοργανωτές επέλεξαν 16 ευρωπαϊκούς συλλόγους, οι οποίοι φημίζονται για την ποιότητα των ποδοσφαιρικών τους ακαδημιών.
Ομάδες 2011-12
Οι 16 σύλλογοι που μετείχαν το 2011-12 προέρχονταν από 11 ευρωπαϊκές χώρες. Το τρόπαιο κατέκτησε η ιταλική Ίντερ.
Ομάδες 2012-13
Τη δεύτερη σεζόν της διοργάνωσης 2012-13 μετείχαν 24 σύλλογοι από 13 συνολικά χώρες. Ήταν 15 από την πρώτη σεζόν (δεν μετείχε η ελβετική Βασιλεία) και 9 νέες, μεταξύ των οποίων και ο Ολυμπιακός. Οι εννιά νέες συμμετοχές ήταν:
Αναφορές
Ν Ν
Χριστιανική Φοιτητική Δράση
Η Χριστιανική Φοιτητική Δράση είναι μια ορθόδοξη χριστιανική φοιτητική οργάνωση που δραστηριοποιείται κυρίως στις πόλεις της Αθήνας, Θεσσαλονίκης και Πάτρας. Ιδρύθηκε το 1960.
Σαν στόχο της έχει την πνευματική οικοδομή των μελών της, την ανάπτυξη της μεταξύ τους φιλίας και τη διάδοση του χριστιανικού μηνύματος ανάμεσα στο φοιτητόκοσμο. Από νομική άποψη, η Χριστιανική Φοιτητική Δράση ανήκει στο Σύλλογο Ορθόδοξης Ιεραποστολικής Δράσης «ο Μέγας Βασίλειος», ο οποίος συνεργάζεται με την Αδελφότητα Θεολόγων «ο Σωτήρ».
Δραστηριοποιείται κυρίως με την οργάνωση κύκλων συμμελέτης Αγίας Γραφής, διαλέξεων και εκδρομών για φοιτητές, αλλά και με εκδηλώσεις σε πανεπιστημιακούς χώρους. Το 2001 απέκτησε ιστοχώρο.
Εξωτερικοί σύνδεσμοι
Κατηγορία:Χριστιανικές οργανώσεις
Ιωάννης Φωκάς
Το όνομα Ιωάννης Φωκάς μπορεί να αναφέρεται:
Άγιος Γεώργιος (κυπριακά τοπωνύμια)
Στην επικράτεια της Κύπρου με το όνομα Άγιος Γεώργιος αναφέρονται τα κάτωθι τοπωνύμια:
Γρηγόριος Καλλίδης
Βιογραφία
Γεννήθηκε στις 24 Ιανουαρίου του 1844 στο Χρυσάμπελο (Κούμβαο) της επαρχίας Ηρακλείας της Ανατολικής Θράκης.
Από μικρός έδειξε κλίση στην ιεροσύνη και προσελήφθη στην υπηρεσία του Μητροπολίτου Σηλυβρίας και μετέπειτα Μητροπολίτη Σερρών Μελετίου Θεοφιλίδη του Θεσσαλονικέως. Ο Γρηγόριος ολοκλήρωσε τις εγκύκλιες σπουδές του στην πόλη των Σερρών και χειροτονήθηκε Διάκονος στον Ιερό Ναό Αγίων Θεοδώρων Σερρών στις 26 Φεβρουαρίου 1862, από τον πνευματικό του πατέρα και διδάσκαλο Μητροπολίτη Μελέτιο. Ολοκλήρωσε τις σπουδές του στη Ριζάρειο Σχολή και στη Θεολογική Σχολή του Πανεπιστημίου Αθηνών. Στην Αθήνα ο Μητροπολίτης Θεόφιλος Βλαχοπαπαδόπουλος τον προχείρισε σε Αρχιδιάκονό του, εκτιμώντας την προσωπικότητα και τα προσόντα του.
Το 1873 βρίσκεται στη Ραιδεστό ενώ το 1874 χρημάτισε πρωτοσύγκελλος του Μητροπολίτου Ηρακλείας Παναρέτου και ιεροκήρυκας, μέχρι να λάβει τον τρίτο βαθμό της ιερωσύνης, ονομαζόμενος επίσκοπος Ναζιανζού, στις 24 Μαρτίου του έτους 1875. Στους χρόνους της βουλγαρικής εξαρχίας, απεστάλη από το Πατριαρχείο στην Αδριανούπολη ως έξαρχος. Μετά από τρίμηνη παραμονή εκεί, εξελέγη στις 12 Μαΐου του 1879, Μητροπολίτης Τραπεζούντος.
Στις 29 Δεκεμβρίου 1884 ο Γρηγόριος εξελέγη Μητροπολίτης Θεσσαλονίκης και η ενθρόνισή του πραγματοποιήθηκε στις 20 Μαρτίου 1885. Δυστυχώς, κατά την χρονική εκείνη περίοδο, βρισκόταν σε κορύφωση το λεγόμενο «κοινοτικό ζήτημα» της Θεσσαλονίκης, με έντονες διενέξεις, το οποίο είχε ως αποτέλεσμα την μετάθεση του σε σύντομο διάστημα. Ο Μητροπολίτης Γρηγόριος, παραιτούμενος θέτει τον εαυτό του στη διάθεση της Μεγάλης Εκκλησίας, οπότε και εκλέγεται Μητροπολίτης Ιωαννίνων στις 28 Σεπτεμβρίου του 1889.
Στις 22 Μαῒου 1902, ο Οικουμενικός Πατριάρχης Ιωακείμ Γ΄ προβίβασε τον Γρηγόριο στην ιστορική Μητρόπολη Ηρακλείας και Ραιδεστού. Στη Ραιδεστό επέδειξε σημαντική δράση για την ανάπτυξη της παιδείας. Ακόμη προστάτευσε τον ελληνικό πληθυσμό από τον κίνδυνο της Ουνίας, η οποία από τα μέσα του 19ου αι. είχε κάνει την εμφάνισή της στην περιοχή, όπως κι από τη δράση των Βουλγάρων εξαρχικών. Από το 1903 έως το 1906 είχε ως βοηθό επίσκοπο τον Μικρασιάτη επίσκοπο Ναζιανζού Γερμανό Σακελλαρίδη (που μετέπειτα μαρτύρησε στους Φιλίππους ως Μητροπολίτης Ελευθερουπόλεως). Ο Γρηγόριος στις 7 Ιουλίου του 1920 υποδέχτηκε τον ελευθερωτή Ελληνικό Στρατό.
Με την Ανταλλαγή Πληθυσμών εγκαταστάθηκε, μαζί με τους υπόλοιπους πρόσφυγες, στη μητροπολιτική Ελλάδα και συγκεκριμένα στη Θεσσαλονίκη. Εκοιμήθη στη Θεσσαλονίκη τα μεσάνυχτα της Πέμπτης στις 23 Ιουλίου του 1925. Η εξόδιος ακολουθία του έγινε στον Ιερό Ναό της του Θεού Σοφίας και η σορός του με πομπή κατέληξε στο νεκροταφείο της Ευαγγελιστρίας. .
right|thumb|220px|Εικόνα του ως αγίου
Αγιοκατάταξη
Στις 20 Οκτωβρίου 1979, ο Μητροπολίτης Θεσσαλονίκης Παντελεήμων Β΄, πραγματοποίησε την ανακομιδή των λειψάνων του. Με ενέργειες του ιδίου προς την Ιερά Σύνοδο της Εκκλησίας της Ελλάδος και το Οικουμενικό Πατριαρχείο έγινε η επίσημη κατάταξη του Αγίου Γρηγορίου Καλλίδου στο αγιολόγιο της Ορθοδόξου Εκκλησίας, με πατριαρχική και συνοδική πράξη στις 22 Μαΐου 2003. Την Πατριαρχική και Συνοδική Πράξη της αγιοκατάταξης, εκόμισε ο ίδιος ο Οικουμενικός Πατριάρχης Βαρθολομαίος με πατριαρχική συνοδεία, ο οποίος προέστη και στην ακολουθία –δοξολογία της κατατάξεως του Αγίου Γρηγορίου στο αγιολόγιο της Εκκλησίας, στον Ιερό Ναό του Αγίου Δημητρίου στις 29 Μαΐου 2003.
Η μνήμη του τιμάται στις 25 Ιουλίου (ημέρα της κοιμήσεώς του) και στις 20 Οκτωβρίου (ημέρα της ανακομιδής των λειψάνων του). Τα ιερά του λείψανα φυλάσσονται σε αργυρή λάρνακα στον Ιερό Ναό Αγίου Δημητρίου Θεσσαλονίκης. Μικρά αποτμήματα των λειψάνων του δωρήθηκαν από τη Μητρόπολη Θεσσαλονίκης στον Ναό της Ζίτσας Ιωαννίνων (τον οποίο ο άγιος, ως μητροπολίτης Ιωαννίνων, είχε εγκαινιάσει) και στον Ιερό Ναό Αγίων Θεοδώρων Σερρών (όπου ο άγιος είχε χειροτονηθεί Διάκονος).
Παραπομπές
Γρηγόριος Γρηγόριος Γρηγόριος Γρηγόριος Γρηγόριος Γρηγόριος Γρηγόριος
Ζαρμπουταίϊκα Εύβοιας
Τα Ζαρμπουταίϊκα είναι μικρός παραθαλάσσιος οικισμός στην Περιφερειακή Ενότητα Εύβοιας με υψόμετρο 19 μέτρα, ο οποίος βρίσκεται στο νότιο άκρο της Εύβοιας και τα παράλια του όρμου Καρύστου. Απέχει 121 χλμ. ΝΑ. από την Χαλκίδα και περίπου 3 χλμ. Δ.-ΝΔ. από την Κάρυστο (έδρα του δήμου). Είναι γνωστός για την αμμώδη παραλία Λιβαδάκι, μήκους 200 μέτρων, με πάρα πολύ ρηχά νερά και αρμυρίκια κατά μήκος της δυτικής πλευράς της.
Ιστορία
Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε τοπικό διαμέρισμα Αετού του δήμου Καρύστου. Σύμφωνα με το πρόγραμμα Καλλικράτης, μαζί με την Κάρυστο αποτελούν την τοπική κοινότητα Αετού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 9 μόνιμους κατοίκους.
Παραπομπές
Κατηγορία:Χωριά του νομού Εύβοιας Κατηγορία:Δήμος Καρύστου
Κρατικός Αερολιμένας Ικαρίας «Ίκαρος»
Ο Κρατικός Αερολιμένας Ικαρίας «Ίκαρος» (συντομογραφία IATA: JIK, ICAO: LGIK, ΥΠΑ: ΚΑΙΡ), είναι το αεροδρόμιο της Ικαρίας το οποίο βρίσκεται στο νοτιοανατολικό άκρο του νησιού, στο Ακρωτήρι Δράκανο και νοτιοανατολικά του Αγίου Κηρύκου. Απέχει 12 χιλιόμετρα από την πόλη του Αγίου Κηρύκου. Έχει την δυνατότητα να φιλοξενήσει μόνο ελαφρά αεροσκάφη.
Εξωτερικοί σύνδεσμοι
Ικαρία Κατηγορία:Ικαρία
Βιώσιμη κινητικότητα
Ορισμοί
Εφαρμόζοντας τη βασική αρχή του ορισμού για τη βιώσιμη ανάπτυξη στην κινητικότητα, είναι δυνατόν να διατυπωθεί ότι βιώσιμη κινητικότητα είναι η κινητικότητα που ικανοποιεί τις ανάγκες μετακίνησης των σημερινών γενεών χωρίς να θέτει σε κίνδυνο το δικαίωμα των επόμενων γενεών να ικανοποιήσουν τις δικές τους ανάγκες κινητικότητας. Όμως ο ορισμός αυτός είναι ασαφής και πιθανώς λανθασμένος. Π.χ. το γεγονός ότι κατασκευάζονται σήμερα σε μία πόλη αυτοκινητόδρομοι δεν στερεί το δικαίωμα στην επόμενη γενιά να τους χρησιμοποιήσει ως ποδηλατόδρομους, ως διαδρόμους για τη δημόσια συγκοινωνία, ως πεζόδρομους, ως χώρους πρασίνου, εν τέλει να διαχειριστεί τις ανάγκες κινητικότητάς της με τις δικές της αξίες και εμπνεύσεις.
Για μία σαφέστερη προσέγγιση της βιώσιμης κινητικότητας, θα πρέπει να αναζητηθούν οι πιθανές παράμετροι που χαρακτηρίζουν τη περιβαλλοντική, κοινωνική και οικονομική διάσταση της έννοιας:
Η έννοια της βιώσιμης κινητικότητας μπορεί να είναι αντιφατική και αμφιλεγόμενη, ενώ πολλές φορές χρησιμοποιείται για την υλοποίηση πολιτικών μεταφορών που είναι αντικρουόμενες μεταξύ τους, τόσο στις αστικές όσο και στις υπεραστικές μεταφορές.
Η μετάβαση σε ένα βιώσιμο σύστημα μεταφορών στην Ευρώπη είναι μία διαδικασία ρευστή, η οποία έρχεται σε σύγκρουση με τη δραστηριότητα της αυτοκινητοβιομηχανίας και την εξάπλωση της ιδιοκτησίας και της χρήσης του ΙΧ αυτοκινήτου στις επιβατικές μεταφορές, καθώς και με τη διόγκωση των οδικών μεταφορών στις εμπορευματικές μεταφορές.
Για να υπάρξει βιώσιμη κινητικότητα, η πόλη του 21ου αιώνα πρέπει να εγκαταλείψει το μοντέλο του 20ού που στηριζόταν στο αυτοκίνητο και να στραφεί στα Μέσα Μαζικής Μεταφοράς, στο ποδήλατο, στους πεζούς. Αυτό προϋποθέτει συνολική αναμόρφωση του οδικού περιβάλλοντος της πόλης, που µπορεί να επιτευχθεί µέσω χρηματοδότησης η οποία θα προέλθει από το ίδιο το αυτοκίνητο.
Δράσεις και πολιτικές που προάγουν τη βιώσιμη κινητικότητα εντοπίζονται σε πολεοδομικό επίπεδο (π.χ. πολιτικές χρήσεων γης, συνδυασμένου πολεοδομικού και κυκλοφοριακού σχεδιασμού), σε κυκλοφοριακό επίπεδο (π.χ. πολιτικές ήπιας κυκλοφορίας, ενίσχυσης ποδηλάτου-περπατήματος, προώθηση βιώσιμης δημόσιας συγκοινωνίας) και σε περιβαλλοντικό (π.χ. πολιτικές βελτίωσης του μικροκλίματος των οδών, μείωση φαινομένου αστικής θερμικής νησίδας, πράσινα οχήματα).
Ένα πρόσφατο εργαλείο στρατηγικού σχεδιασμού για τη βιώσιμη κινητικότητα στις ευρωπαϊκές πόλεις είναι το Σχέδιο Βιώσιμης Αστικής Κινητικότητας.
Καρύστου Νεόφυτος
Πρώιμα χρόνια
Ο κατά κόσμον Νικόλαος Αδάμ γεννήθηκε στο χωριό Φύλλα της Χαλκίδας. Πατέρας του ήταν ο Ανέστης Αδάμης και μητέρα του η Ερατώ. Έμεινε ορφανός από πατέρα πριν γεννηθεί. Γράμματα έμαθε στο χωριό του και δάσκαλός του ήταν μάλλον κάποιος ιερέας ή εφημέριος ή δάσκαλος. Άφησε τα γράμματα για να πιάσει την τέχνη και να θρέψει τον εαυτό του και την χήρα μητέρα του. Λόγω μιας απροσεξίας του κακομεταχειρίστηκε από τον μάστορά του και γι' αυτό η μητέρα του τον απέσυρε από την δουλειά και τον έκλεισε στο μοναστήρι του Αγίου Γεωργίου. Εκεί μετονομάστηκε από Νικόλαος σε Νεόφυτος. Ήταν καλλίφωνος και καλλιέργησε την εκκλησιαστική μουσική.
Το 1804 χειροτονήθηκε διάκονος από τον επίσκοπο Ευρίπου και έπειτα Ιωαννίνων Ιερόθεο, στην έδρα του οποίου υπηρέτησε. Στη συνέχεια υπηρέτησε πρωτοσύγκελος του Μητροπολίτη Άρτας Πορφυρίου. Το 1813 έγινε επίσκοπος Μελιτουπόλεως στη Μικρά Ασία και το 1817 ανέλαβε την επισκοπή Καρύστου.
Η συμμετοχή του στην Επανάσταση του 1821
Μυήθηκε στη Φιλική Εταιρεία και έγινε ένας από τους αποστόλους της, ταξιδεύοντας στη Μικρά Ασία, στο Άγιον Όρος και στη Σάμο, όπου πληροφορήθηκε την έκρηξη του Αγώνα. Ανέπτυξε έκτοτε έντονη δραστηριότητα και συνέβαλε σημαντικά στην εξάπλωση της Επανάστασης στη νότια Εύβοια. Η ήττα στα Στύρα και η αποτυχημένη πολιορκία της Καρύστου περιόρισαν τις ελπίδες του για απελευθέρωση της νότιας Εύβοιας, αλλά δεν έπαυσε σε όλη τη διάρκεια του Αγώνα να φροντίζει για την αναζωπύρωση της Επανάστασης συγκεντρώνοντας πολεμοφόδια, χρήματα και πολεμιστές.
Μετά την Απελευθέρωση
Μετά την άφιξη του Ιωάννη Καποδίστρια στην Ελλάδα, ο Νεόφυτος έγινε τοποτηρητής και της επισκοπής Κυκλάδων και το 1833 ανέλαβε την επισκοπή Φωκίδας. Το 1841 μετατέθηκε στην επισκοπή Ευβοίας με έδρα τη Χαλκίδα. Διατέλεσε επίσης πρόεδρος της Ιεράς Συνόδου (1842-1850).
Αλλαγές ονομασιών ζώων στην Τουρκία
Οι αλλαγές ονομασιών ζώων στην Τουρκία είναι η αναθεώρηση που πραγματοποιήθηκε από το υπουργείο περιβάλλοντος και δασών της Τουρκίας το 2005, στις επιστημονικές ονομασίες για τρία είδη ζώων. Οι αλλαγές αφαίρεσαν τις αναφορές σχετικά με την Αρμενία και το Κουρδιστάν από τις λατινικές ονομασίες των ειδών.
Ιστορικό
Σύμφωνα με το τουρκικό Υπουργείο Περιβάλλοντος οι συγκεκριμένες ονομασίες υπονομεύουν την τουρκική ενότητα, δηλαδή, την ενιαία δομή του τουρκικού κράτους. Σχετικά αναφέρεται:
''«Δυστυχώς, υπάρχουν και πολλά άλλα είδη στη χώρα μας που εσκεμμένα ονομάζονται με αυτόν τον τρόπο. Η πρόθεση εδώ είναι τόσο προφανής που ακόμη και τα ενδημικά μας είδη, τα οποία είναι μοναδικά και μόνο στη χώρα μας και δεν βρίσκονται πουθενά αλλού στον κόσμο, πήραν ονομασίες με σκοπό να διαταράξουν αυτήν την ενιαία δομή.» ''
Οι αναθεωρήσεις
Οι αλλαγές αυτές επηρεάζουν μόνο την επίσημη ταξινομική ονοματολογία που χρησιμοποιείται από την τουρκική κυβέρνηση.
Παραπομπές
Κατηγορία:Ταξινομία Κατηγορία:Τουρκία-επέκταση Κατηγορία:Τουρκικός εθνικισμός
Ανδρέας Κριεζής (αρχιτέκτονας)
Ο Ανδρέας Κριεζής (1887 - 29 Ιουλίου 1962) ήταν Έλληνας αρχιτέκτονας.